ΓΡΑΠΤΗ ΕΡΩΤΗΣΗ E-1561/97 υποβολή: Ben Fayot (PSE) προς την Επιτροπή (6 Μαΐου 1997)

Θέμα: Ασφάλεια κατά τις μεταφορές πυρηνικών υλικών

Η μόνιμη ομάδα εργασίας της Επιτροπής για την ασφάλεια κατά τις μεταφορές ραδιενεργών υλικών έχει ήδη εξετάσει τον εκτροχιασμό, στο Apach (F) στις 4 Φεβρουαρίου 1997, τρένου που μετέφερε πυρηνικά απόβλητα από το Lingen (D) στο Sellafield (UK) μέσω του Apach;

Σε καταφατική περίπτωση, ποιά είναι τα συμπεράσματα της ομάδας εργασίας;

Ειδικότερα, προτίθεται η Επιτροπή να εναρμονίσει τα στοιχεία επί των εμπορευματοκιβωτίων που χρησιμοποιούνται για τη μεταφορά προκειμένου να αξιολογείται ταχέως κάθε συμβάν που ενδέχεται να προκύψει;

Σκοπεύει η Επιτροπή να καλέσει τους αρμόδιους για τις μεταφορές αυτές που ενέχουν υψηλό κίνδυνο για τους πληθυσμούς των περιοχών διέλευσης να επιλέγουν τις συντομότερες διαδρομές και/ή τις λιγότερο επικίνδυνες διαδρομές;

Τέλος, δεδομένου ότι η Επιτροπή οργανώνει τακτική αξιολόγηση σε θέματα ασφαλείας των μεταφορών πυρηνικών υλικών, από κοινού με τους βιομηχάνους και τους εμπειρογνώμονες του Διεθνούς Οργανισμού Ατομικής Ενέργειας (ΑΙΕΑ), θα μπορούσε να με πληροφορήσει σε ποια συμπεράσματα κατέληξε η αξιολόγηση αυτή;

Απάντηση του κ. Παπουτσή εξ ονόματος της Επιτροπής (30 Ιουνίου 1997)

Κατά την 26η συνεδρίαση της μόνιμης ομάδας εργασίας για την ασφαλή μεταφορά ραδιενεργών υλικών που πραγματοποιήθηκε στις 27 Μαΐου 1997, η Επιτροπή και τα κράτη μέλη ενημερώθηκαν για θέματα ασφάλειας που αφορούσαν τον εκτροχιασμό στο Apach στις 4 Φεβρουαρίου 1997. Η ανάλυση παρουσιάστηκε από τον οργανισμό τεχνικής υποστήριξης (ΙΡSN) του Υπουργείου Μεταφορών της Γαλλίας και επιβεβαιώνει τις πληροφορίες που είχε παράσχει η Επιτροπή απαντώντας στις ερωτήσεις Ρ-527/97 του κ. Weber και P-0528/97 της κας Breyer ((ΕΕ C 319 της 18.10.1997, σελ. 101. )).

Εν τω μεταξύ οι εκτιμήσεις των εμπειρογνωμόνων αποκάλυψαν ότι προϋπάρχον μικρό ελάττωμα των γραμμών που αφορούσε περίπου μήκος 350 mm προκάλεσε το πρόβλημα. Οι σιδηροτροχιές που χρησιμοποιούνται στους σιδηροδρομικούς συρμούς υψηλής ταχύτητας επιθεωρούνται χρησιμοποιώντας υπερήχους. Οι σιδηροτροχιές που χρησιμοποιούνται για παραδοσιακούς σιδηροδρομικούς συρμούς χαμηλότερης ταχύτητας, όπως στην περίπτωση του Apach, επιθεωρούνται δια γυμνού οφθαλμού. Η οριζόντια διάδοση του ελαττώματος από κόπωση και προκάλεσε τομή στη σιδηροτροχιά με αποτέλεσμα τον εκτροχιασμό ενός βαγονιού.

Το επίπεδο ακτινοβολίας από τα δέματα ήταν πολύ χαμηλό και παρέμεινε αμετάβλητο κατά τη διάρκεια του συμβάντος (δόση ακτινοβολίας γ και νετρονίων 2,5 microsievert ωριαίως σε απόσταση ενός μέτρου από την επιφάνεια του δέματος) με αποτέλεσμα να μην υπάρχουν ειδικά προβλήματα ακτινοπροστασίας για την ομάδα παρέμβασης. Η μεταφορά εξακολούθησε στις 6μμ της 5ης Φεβρουαρίου 1997. Οι Γαλλικές αρχές έκριναν σκόπιμο να επιβάλλουν ως περαιτέρω προληπτικό μέτρο ένα όριο ταχύτητας 80 χιλιομέτρων ωριαίως.

Η μόνιμη ομάδα εργασίας προσβάλλει ότι ο προγραμματισμός και η προπαρασκευή για την αντιμετώπιση κατεπειγόντων περιστατικών σε περίπτωση ατυχημάτων μεταφορών θα πρέπει να εξακολουθήσουν να εμπίπτουν αποκλειστικά στην αρμοδιότητα των κρατών μελών. Οι πληροφορίες για τα δέματα σε περίπτωση κατεπείγοντος περιστατικού διατίθενται από από τον μεταφορέα και τα κράτη μέλη.

Όπως έχει ήδη αναφερθεί σε προηγούμενη απάντηση της Επιτροπής η επιλογή της διαδρομής ως επί το πλείστον γίνεται λαμβάνοντας υπόψη τα θέματα φυσικής προστασίας τα οποία εμπίπτουν αποκλειστικά και μόνο στην αρμοδιότητα των κρατών μελών. Ωστόσο, ενδέχεται να υπάρξει απόκλιση από τη συντομότερα διαδρομή προκειμένου να ληφθούν υπόψη συστηματικά όλοι οι πιθανοί κίνδυνοι (ακτινολογικοί και μη ακτινολογικοί) συμπεριλαμβανομένων των συνήθων συνθηκών και των συνθηκών ατυχήματος.

Τελικά η ασφάλεια των μεταφορών τελικά εξασφαλίζεται από την αντοχή του δέματος ακόμη και σε περίπτωση σοβαρού ατυχήματος. Ο εκτροχιασμός του Apach ουδέποτε έθεσε σε κίνδυνο την ασφάλεια του πληθυσμού και του περιβάλλοντος.

Αφού εξέτασε το θέμα αυτό, η Επιτροπή κατέληξε στο συμπέρασμα ότι θα ήταν δικαιολογημένη η μόνιμη επισκόπηση των κανόνων και των συνθηκών μεταφοράς ραδιενεργών υλικών και ότι η μόνιμη εργασία για την ασφαλή μεταφορά ραδιενεργών υλικών έχει αποδειχθεί χρήσιμη. Μολονότι η τρίτη έκθεση της ομάδας εργασίας ενεκρίθη και απεστάλη στο Κοινοβούλιο μόλις κατά το δεύτερο τρίμηνο του 1996, η Επιτροπή κάλεσε την ομάδα εργασίας να αναλάβει πάραυτα την εκπόνηση της τέταρτης έκθεσης, λαμβάνοντας υπόψη πρόσφατες εξελίξεις και συμβάντα του τομέα της αρμοδιότητάς της.